Af hverju þarf ég skipulögð trúarbrögð?
Það er vaxandi fjöldi fólks sem hafnar skipulögðum trúarbrögðum og kýs að vera andlega sinnað á eigin hátt og reyna að lifa góðu lífi. Fólk þarf samt hvort tveggja, skipulögð trúarbrögð og persónulegt andríki. Kirkja Jesú Krists hinna Síðari daga heilögu hefur að geyma skipulagið og prestdæmisvaldið sem nauðsynleg eru til að framfylgja öllum boðorðum Guðs, þar með talið skírn og viðtöku sakramentis (samanber altarisgöngu). Þið ættuð að fara í kirkju á sunnudögum og jafnframt keppa að því að vera andleg og þjóna öðrum alla vikuna.
Kirkja Jesú Krists hinna Síðari daga heilögu var stofnuð í Fayette, New York, árið 1830. Joseph Smith var fyrsti forseti kirkjunnar. Hann sá Jesú Krist og Guð föðurinn í sýn og var kallaður sem spámaður til að endureisa kirkju Jesú Krists. Hann hlaut prestdæmi Guðs, þýddi Mormónsbók og sendi trúboða til að prédika fagnaðarerindið vítt og breytt um Norður-Ameríku og erlendis.
Höfuðstöðvar kirkjunnar voru fluttar til Ohio, Missouri og Illinois, til að komast hjá ofsóknum og finna stað fyrir samansöfnun meðlima kirkjunnar. Spámaðurinn Joseph Smith var handtekin ólöglega árið 1844, sökum tortryggni og stjórnmáladeilna á svæðinu, og myrtur af múgi.
Brigham Young varð næsti forseti kirkjunnar. Hann leiddi hina heilögu yfir sléttur Bandaríkjanna í yfirbyggðum vögnum, til Utah í Klettafjöllunum. Frá þeim tíma hefur kirkjan vaxið gríðarlega um allan heim. Í dag eru meðlimir rúmlega 16 milljónir í um 170 löndum.